open-index/open-wikipedia-markdown huggingface dataset:
Παναγιώτης Δεμέστιχας

Ο **Παναγιώτης Δεμέστιχας** (Κότρωνας Λακωνίας, 6 Ιουλίου 1885 – Αθήνα, 14 Νοεμβρίου 1960) ήταν Έλληνας στρατιωτικός και συνεργάτης της Ναζιστικής Γερμανίας κατά την Κατοχή της Ελλάδας 1941-1944. 

Γεννήθηκε στον οικισμό Αλεπού του χωριού Κότρωνα Λακωνίας. Υπηρέτησε ως αρχηγός του Στρατιωτικού Οίκου του Βασιλέως (1938-39) και στον πόλεμο 1940-41 ως διοικητής του Α' και Ε' Σώματος Στρατού. Κατά τη διάρκεια της Κατοχής διετέλεσε υπουργός Εσωτερικών στην κυβέρνηση Τσολάκογλου.

Μεταπολεμικά καταδικάστηκε ως δωσίλογος. Το ίδιο διάστημα πέτυχε να του παραχωρηθεί από το Πανεπιστήμιο Αθηνών ο τάφος του άτεκνου ευεργέτη Α.Φ. Παπαδάκη στο Α΄ Νεκροταφείο Αθηνών (ισχυριζόμενος πως ήταν απόγονος του) στον οποίο και θάφτηκε μετά τον θάνατό του, το 1960.

## Πηγές
* 

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Εσωτερικών
Δ
Μώραλης Ντεφτερντάρ

Ο **Μώραλης Ντεφτερντάρ** ήταν Έλληνας λόγιος στη Κωνσταντινούπολη κατά τον 17ο αιώνα.

Είχε καταλάβει σπουδαίες κυβερνητικές θέσεις μέχρι και ανώτατος οικονομικός έφορος (= τουρκικά Ντεφτερντάρ) εξ ου και η προσωνυμία του. Λέγονταν Μώραλης εκ καταγωγής Πελοποννήαου (Μωριάς). Ο Μώραλης έχοντας κερδίσει την εύνοια της Βαλιντέ Σουλτάνας (= Βασιλομήτωρ) έφθασε στο βαθμό του υπουργού οικονομικών. Επωφελούμενος όμως της εύνοιας αυτής άρχισε να χρηματίζεται σε μεγαλύτερο βαθμό απ΄ ότι οι Μεγάλοι Βεζίρηδες  κυρίως από τους υπαλλήλους του κράτους αναβιβάζοντας και καταβιβάζοντας με δολοπλοκίες άλλους υπουργούς και Οθωμανούς μεγιστάνες και διοικητές.

Αυτό είχε ως συνέπεια να ξεσηκωθούν εναντίον του πολλοί πασάδες, αγάδες ως και οι γενίτσαροι που κάποια φορά περικύκλωσαν το σπίτι του και στη συνέχεια εισήλθαν και το λαφυραγώγησαν. Παρά ταύτα ο Μώραλης φιλοδοξούσε να αναλάβει Μέγας Βεζίρης. Όταν όμως τη θέση αυτή ανέλαβε ο αντίπαλός του υποψήφιος και διοικητής του Χαλεπίου Ιψώρ Πασάς συνελήφθη απ΄ αυτόν και στάλθηκε εξορία στην Κύπρο. Καθ΄ οδόν όμως είχε διατάξει τον αποκεφαλισμό του, ο οποίος και συνέβη τον Απρίλιο του 1656. Λίγες ημέρες μετά κατασχέθηκαν όλα τα κτήματά και ακίνητα που είχε στη Πελοπόννησο και την Κωνσταντινούπολη, καθώς και όλη την κινητή περιουσία του.

## Πηγές
* "Μεγάλη Ελληνική Εγκυκλοπαίδεια", τομ.ΙΖ΄, σελ.958.

Κατηγορία:Οθωμανοί πολιτικοί
Κατηγορία:Τουρκοκρατία
Κατηγορία:Έλληνες λόγιοι του 17ου αιώνα
Αρμάνδος Δελλαπατρίδης

Ο **Αρμάνδος Δελλαπατρίδης** ήταν προσωπικότητα της μεσοπολεμικής Αθήνας.

Γεννήθηκε το 1895 στο Αδραμύττιο της Μικράς Ασίας, ή κατ' άλλους στη Μυτιλήνη. Στα μέσα της δεκαετίας του '20 εγκαταστάθηκε στην Αθήνα, ερχόμενος από την Μυτιλήνη όπου είχε καταφύγει μετά την Μικρασιατική Καταστροφή, όπου εργαζόταν ως υπάλληλος συμβολαιογραφείου ή ως υπάλληλος της Οικονομικής Εφορίας. Το όνομα "Αρμάνδος Δελλαπατρίδης" ή "Ντελαπατρίδης" σύμφωνα με τον Νίκο Αθανασιάδη, προέρχεται από τη φράση .

Στην Αθήνα άρχισε να βγάζει πολιτικού περιεχομένου λόγους σε πλατείες, δημόσια πάρκα και καφενεία, προκαλώντας το γέλιο των κατοίκων της πρωτεύουσας. Είχε νοσηλευτεί πολλάκις σε δημόσιο ψυχιατρείο. Δήλωνε αρχηγός του «Α’ Αναμορφωτικού Κόμματος» ή «Κόμματος των Κυανολεύκων». Απεβίωσε την 1η Ιουνίου 1960, ενώ νοσηλευόταν στο Λαϊκό Νοσοκομείο στην Αθήνα.

## Πηγές

* Βιογραφική Εγκυκλοπαίδεια του Νεωτέρου Ελληνισμού 1830-2010 - Αρχεία Ελληνικής Βιογραφίας, Εκδόσεις Μέτρον, τ. 1. σελ. 450
* Αρμάνδος Δελαπατρίδης - Γιάννης Καιροφύλας, Εκδόσεις Φιλιππότη, 1989

Κατηγορία:Έλληνες πολιτικοί του 20ού αιώνα
Μαζαράκι

Με το όνομα **Μαζαράκι** αναφέρονται οι παρακάτω οικισμοί της Ελλάδας:

*Άνω Μαζαράκι Αχαΐας
*Κάτω Μαζαράκι Αχαΐας
*Μαζαράκι Ιωαννίνων
*Μαζαράκι Ηλείας

## Επίσης
*Μαζαρακιά Θεσπρωτίας

Κατηγορία:Αποσαφηνίσεις ελληνικών τοπωνυμίων
Σπαθαραίοι

Με το όνομα **Σπαθαραίοι** αναφέρονται τα παρακάτω χωριά της Ελλάδας:
*Σπαθαραίοι Θεσπρωτίας, χωριό της Θεσπρωτίας
*Σπαθαραίοι Σάμου, χωριό της Σάμου

Κατηγορία:Αποσαφηνίσεις ελληνικών τοπωνυμίων
Πέρδικα Θεσπρωτίας

Η **Πέρδικα** (πρώην *Αρπίτσα*) είναι χωριό του δήμου Ηγουμενίτσας της περιφερειακής ενότητας Θεσπρωτίας της περιφέρειας Ηπείρου (Σχέδιο Καλλικράτης). Σύμφωνα με τα αποτελέσματα της απογραφής του 2021, ο πληθυσμός της ανέρχεται στους 1.543 μόνιμους κατοίκους.

## Γενικά και ιστορικά στοιχεία

Η Πέρδικα βρίσκεται στις δυτικές υπώρειες των Ορέων της Πάργας, περίπου 15 χλμ. νότια της Ηγουμενίτσας, σε υψόμετρο 230 μ. Παλαιότερα ανήκε στην άλλοτε επαρχία Μαργαριτίου. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε την έδρα της κοινότητας. Από την 1 Ιανουαρίου 2011 αποτελεί την έδρα της ομώνυμης δημοτικής ενότητας του Δήμου Ηγουμενίτσας.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Άγιο Γεώργιο.

Σε απόσταση περίπου 6 χλμ. νότια από το σημερινό χωριό σώζονται τα ερείπια μιας αρχαίας πόλης («Δυμόκαστρο»), η οποία πιθανώς ταυτίζεται με την αρχαία «Ελίνα», η οποία επέζησε ως το τέλος της ρωμαϊκής αρχαιότητας, αφού υποβαθμίστηκε οικιστικά σε κώμη εξαρτώμενη διοικητικά από τη ρωμαϊκή αποικία της Φωτικής.

Στον κάμπο της, δύο περίπου χιλιόμετρα πριν το Καραβοστάσι, υπάρχει η Μονή του Αγίου Αθανασίου.

## Εκδηλώσεις
Κάθε χρόνο πραγματοποιείται παραδοσιακό καρναβάλι στην περιοχή, γνωστό και ως «Περδικιώτικο Καρναβάλι».

## Απασχόληση
Οι κάτοικοί της  ασχολούνται με την παραγωγή ελαιολάδου αλλά και με τον τουρισμό, μιας και η Πέρδικα έχει 10 παραλίες: το Καραβοστάσι, ο Αρίλλας, η Αγία Παρασκευή, ο Σοφάς, το Μέγα Ντράφι, το Καμίνι, η Αγκάλη, ο Σταυρολιμένας, το Κατσονήσι και το Πράπαμαλι.

## Απογραφές

## Πηγές
* Εγκυκλοπαίδεια Πάπυρος Larousse Britannica, τομ. 48ος, σελ. 373.
* Επίσημη ιστοσελίδα της Πέρδικας Θεσπρωτίας

## Παραπομπές


Κατηγορία:Χωριά της περιφερειακής ενότητας Θεσπρωτίας
Παύλος Παλαιολόγος

Ο **Παύλος Παλαιολόγος** (1895 -1984) ήταν Έλληνας δημοσιογράφος και συγγραφέας.

## Βιογραφία
Γεννήθηκε στην Κωνσταντινούπολη, και συγκεκριμένα στο προάστιο Κουζκουντζούκι, στις ακτές του Βοσπόρου. Από τα μαθητικά του χρόνια ασχολήθηκε με τη δημοσιογραφία, σε εφημερίδες και περιοδικά της Κωνσταντινούπολης. Το 1915 πήγε στην Αθήνα και σπούδασε στη Νομική Σχολή του Πανεπιστημίου Αθηνών και εργάστηκε παράλληλα ως δημοσιογράφος. Συνεργάστηκε με τις εφημερίδες *[[Ακρόπολις (εφημερίδα)|Ακρόπολις]]*, *[[Ελεύθερος Τύπος (εφημερίδα)|Ελεύθερος Τύπος]]*, *Ελεύθερον Βήμα*, *[[Το Βήμα]]*, κ.ά.. Διακρίθηκε κυρίως ως χρονογράφος. Από το 1928 υπήρξε μόνιμος συνεργάτης των εφημερίδων του Οργανισμού Λαμπράκη, όπου του δόθηκε η ευκαιρία να γίνει γνωστός στο ευρύ κοινό ως χρονογράφος. 

Χρησιμοποίησε τα ψευδώνυμα **Κοσμάς Καλοκαιρινός** και **Παύλος Χλωμός**. Πέθανε στην Αθήνα.

## Εργογραφία
* *Στο περιθώριο της ζωής* (1940)
* *Αν κυβερνούσαν οι γυναίκες* (1943)
* *Άπτερη Νίκη* (1948)
* *Αγάπη μου, Κέρκυρα* (1956)
* *Ο κόσμος στα σβέλτα* (1957)
* *Ανήσυχα νιάτα* (1974) κ.ά.

## Αναγνώριση
* Γραμματόσημο με τη μορφή του Παλαιολόγου εκδόθηκε το 2015 στην αναμνηστική σειρά γραμματοσήμων των ΕΛΤΑ «100 χρόνια από την ίδρυση της ΕΣΗΕΑ».

## Παραπομπές


## Πηγή
* *Βιογραφική Εγκυκλοπαίδεια του Νεώτερου Ελληνισμού 1830-2010 − Αρχεία Ελληνικής Βιογραφίας*, Εκδόσεις «Μέτρον», τ. 3. σελ. 15

## Βιβλιογραφία
* Βίκτωρ Νέτας: *Ο νοσταλγός της Πόλης − Παύλος Παλαιολόγος*, εκδ. «Τσουκάτου», Αθήνα 2013, σελίδες 480, ISBN 978-960-7922-71-7 — ουσιαστικά μία αυτοβιογραφία που κατέγραψε ο Β. Νέτας με μαγνητόφωνο
* Λιλή Ιακωβίδη. *Παύλος Παλαιολόγος*, εκδ. Δωδώνη, 1976.

## Εξωτερικοί σύνδεσμοι
*Βιογραφικό-Εργογραφία-Σύντομη βιβλιογραφία 
* Ξηντάρας, Παναγιώτης: ''Ο δημοσιογραφικός λόγος στα χρονογραφήματα του Παύλου Παλαιολόγου'', διδακτορική διατριβή, Πανεπιστήμιο Ιωαννίνων, Σχολή Επιστημών Αγωγής, Τμήμα Παιδαγωγικό-Νηπιαγωγών, 2009

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες συγγραφείς του 20ού αιώνα
Καλαμάκι Μόβρης Αχαΐας

:*Για οικισμούς με ίδιο όνομα στην Αχαΐα, δείτε: [[Καλαμάκι Αχαΐας]]*
:*Για οικισμούς με ίδιο όνομα στην Ελλάδα, δείτε: [[Καλαμάκι]]*

Το **Καλαμάκι** της Μόβρης, ιδιαίτερα γνωστό και με την πρώην ονομασία του *Βίδοβα*, είναι χωριό του Νομού Αχαΐας. Σύμφωνα με το Πρόγραμμα Καλλικράτης από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του Σχεδίου Καποδίστριας, ανήκε στον πρώην Δήμο Μόβρης ως τμήμα του δημοτικού διαμερίσματος και πρώην κοινότητας Λιμνοχωρίου. Βρίσκεται στο δρόμο από την Κάτω Αχαΐα προς τον Άραξο και τις προς τα εκεί φημισμένες παραλίες της Καλόγριας και του Γιαννισκαρίου ενώ βρίσκεται στην περιοχή ανάμεσα στα Νιφοραίικα και τη Λακκόπετρα.

## Ιστορικά στοιχεία
Οι πρώτοι κάτοικοι της περιοχής ήρθαν από την ευρύτερη περιοχή της Ζουμπάτας στο Παναχαϊκό και ήταν αρβανίτες.

Με το ΦΕΚ 32Α της 08/12/1845 προσαρτάται στον τότε Δήμο Δύμης. Με το ΦΕΚ 256Α της 28/08/1912 υπήχθη στην τότε κοινότητα Στριγκλεΐκων. Απογράφεται για πρώτη φορά το 1861 και έχει 77 κάτοικους. Στα 1885 αναφέρεται ότι ο οικισμός απείχε τότε περίπου δυο ώρες δρόμο από την Κάτω Αχαΐα, την έδρα του τότε Δήμου Δύμης στον οποίο ανήκε διοικητικά. Με το ΦΕΚ 156Α της 08/08/1928 μετονομάστηκε από *Βίδοβα* ή *Βέδοβα* σε *Καλαμάκι*.

## Δημογραφικά στοιχεία
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885.

## Βιβλιογραφία
* Κώστας Θανασουλόπουλος, *Τα τοπωνύμια της Αχαΐας ως ιστορικές μνήμες του μεσαιωνικού εποικισμού της*, Εκδόσεις περί τεχνών, Πάτρα 2007. ISBN 978-960-6684-27-2.
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Καλαμάκι.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Καλαμακίου Μόβρης Αχαΐας. eetaa.gr. Ανακτήθηκε: 28/10/2017.
* Βίδοβα. wikimapia.org

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μόβρης
Κατηγορία:Δήμος Δυτικής Αχαΐας
Πελαργόνιο (βαμβακούλα)

***Pelargonium peltatum*** (**Πελαργόνιο το πελτωτό**); κοιν. βαμβακούλα, μαστίχα είναι φυτό του γένους *[[Πελαργόνιον]]* (*Pelargonium*) της οικογένειας των Γερανοειδών (Geraniaceae), ιθαγενών της Νότιας Αφρικής. Χρησιμοποιείται πολύ στην αρχιτεκτονική τοπίου. Φυτεύεται κυρίως σε φυτοδοχεία. Είναι πολύ καλή επιλογή για κρεμαστές γλάστρες και ζαρντινιέρες διότι έχει μάλλον πλάγια ανάπτυξη. Αναπτύσσεται πολύ γρήγορα και έχει φύλλα γυαλιστερά, μικρά και με ελαφρές τριγωνικές εγκολπώσεις. Συνήθως δεν αποκτά μεγάλο ύψος λόγω της οριζόντιας ανάπτυξης, δεν ξεπερνάει τα 0.5 m. Προτιμάει τις ηλιόλουστες ή ημισκιαζόμενες θέσεις του κήπου. Οι απαιτήσεις του σε νερό είναι μέτριες αλλά επειδή συχνά φυτεύεται σε κρεμαστά φυτοδοχεία τα οποία είναι μικρού όγκου, απαιτούνται συχνά ποτίσματα. Οι ανάγκες του σε θρεπτικά στοιχεία δεν είναι μεγάλες.

## Εξωτερικοί Σύνδεσμοι
*Καλλιέργεια πελαργονίου, η γνωστή αρμπαρόριζα - https://web.archive.org/web/20101120232640/http://www.agronews.gr/content/view/43502/249/lang,el
*Pelargonium graveolens L'Hér. ex Aiton sweet scented geranium - http://plants.usda.gov/java/profile?symbol=PEGR11
*Scented Geraniums or Pelargoniums by James K. Sayre - https://web.archive.org/web/20110708085450/http://www.bottlebrushpress.com/scentedgeraniums.html

Κατηγορία:Γερανιοειδή
Κατηγορία:Χλωρίδα της Νότιας Αφρικής
Κατηγορία:Καλλωπιστικά φυτά
Κατηγορία:Άνθη
Chastny Korrespondent

Η **Chastny Korrespondent** (ρωσικά: «Частный Корреспондент», ηλεκτρονική έκδοση: *chaskor.ru*, επίσης «Часкор») είναι εφημερίδα και ενημερωτική ιστοσελίδα της Ρωσίας. Πρόκειται για το πρώτο επίσημο ενημερωτικό μέσο στη Ρωσία που υιοθέτησε πλήρως την άδεια Creative Commons. Λειτουργεί σε εικοσιτετράωρη βάση, δημοσιεύοντας αναλυτικά και ερευνητικά άρθρα, συνεντεύξεις, ειδήσεις και ρεπορτάζ.

Ένα από τα καλύτερα χαρακτηριστικά του εκδοτικού οίκου θεωρείται η έμφαση στην σύσταση δικής τους πρωτότυπης θεματικής δέσμης πολυμέσων για το κάθε άρθρο, στην οποία περιλαμβάνονται βίντεο και φωτογραφικό υλικό, ποντκάστ, αλλά και άρθρα, που διασταυρώνουν τα δεδομένα ανά θεματική ενότητα.

Η «Χάστνι Κορρεσποντέντ» έχει καταχωρηθεί επίσημα στο Υπουργείο για Θέματα Τύπου της Ρωσικής Ομοσπονδίας, ως ραδιοτηλεοπτικό κανάλι και μέσο μαζικής επικοινωνίας.

Ως κυριότερος συντάκτης του, θεωρείται ο Ιβάν Ιβάνοβιτς Ζασούρσκϊι, ο οποίος είναι εφαρμοστής, θεωρητικός και ιδεολόγος των  δικτυακών μέσων μαζικής ενημέρωσης, επικεφαλής της έδρας για τα νέα μέσα και την θεωρία της επικοινωνίας του τμήματος δημοσιογραφίας του Κρατικό Πανεπιστήμιο της Μόσχας, πρώην διευθυντής μάρκετινγκ της εταιρείας SUP-Fabrik και γενικός διευθυντής της εταιρείας διαδικτύου και συμμετοχών Rambler. 

## Θέματα και διάθεση
Όλη η ύλη της ομαδοποιείται σε εννέα θεματικές κατηγορίες, την κοινωνία, την οικονομία, τα διεθνή νέα, τα μίντια, την τεχνολογία, την υγεία, τα ταξίδια, τα βιβλία. Η κάθε μια από τις θεματικές ενότητες, υποδιαιρείται σε άλλες  9 με 12 υποκατηγορίες. Σε αυτές παρουσιάζονται τόσο  ερευνητικά και αναλυτικά άρθρα, με ειδήσεις και ρεπορτάζ, αλλά και απόψεις ειδικών πάνω στα θέματα που αναπτύσσονται.

Το 2009, όλο το υλικό της, έγινε διαθέσιμο υπό την άδεια Creative Commons Attribution έκδοση 3.0. Όπως μετάδωσε ο αρχισυντάκτης του εκδοτικού οίκου Ιβάν Ζασούρσκϊι, ένας από τους ιδρυτικούς στόχους αυτής, ήταν η επιθυμία να βοηθήσει την Ρωσική Βικιπαίδεια, έτσι ώστε η χρήση του υλικού του στη Βικιπαίδεια να διατίθεται υπό τους όρους της Creative Commons και να είναι απολύτως νόμιμη. Σύμφωνα με τον αρχισυντάκτη, το υλικό του  θα μπορούσε ενδεχομένως να βοηθήσει την εγκυκλοπαίδεια, επειδή από την μία προσφέρει την ανάλυση διάφορων γεγονότων και από την άλλη ικανοποιεί την απαίτηση για αντικειμενικότητα.

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Μέσα Μαζικής Ενημέρωσης στη Ρωσία
Αμέρικο

μικρογραφία|Αμέρικο
Ο **Ντομίγκο Γιόνι (Τζόνι) Βέγα Ουρσόυα** (*Domingo Johnny Vega Urzúa*, Αρίκα, Χιλή, 24 Δεκεμβρίου 1977), γνωστός ως **Américo**, είναι Χιλιανός τραγουδιστής.

## Δισκογραφία

### Άλμπουμ

* 1988: *La plegaria de un niño*
* 1994: *Tropicalmente*
* 2004: *Por una mujer*
* 2008:
** *Así es*
** *A morir*
* 2010: *Yo soy*

## Singles

* 2008:
** *El embrujo*
** *Traicionera*
* 2009:
** *Te vas*
** *Que levante la mano*
* 2010:
** *Niña, ¡ay!*
** *Adiós amor*
* 2011:
** *Amigo, ¡salud!*

## Σημειώσεις


## Πηγές

# Américo.cl

Κατηγορία:Χιλιανοί τραγουδιστές
Κλόκοβα

Η **Κλόκοβα**, ευρύτερα γνωστή ως **Παλιοβούνα** και επονομαζόμενη **Ταφιασσός** κατά την αρχαιότητα, είναι βουνό στα νότια της Αιτωλοακαρνανίας. Βρίσκεται στην ευρύτερη περιοχή του Αντιρρίου και έχει ύψος 1.038 μ.
μικρογραφία|Όρη Βαράσοβα (αριστερά) και Παλιοβούνα (Κλόκοβα) από την ακτή της Πάτρας.|237x237εσ
Σύμφωνα με την μυθολογία, στον Ταφιασσό λόφο είναι το μνήμα του Νέσσου και των υπολοίπων κενταύρων. Ο Νέσσος επιχείρησε να αρπάξει την Δηιάνειρα, κατά την διάβαση του ποταμού Εύηνου, με αποτέλεσμα ο Ηρακλής να τον θανατώσει. Η αποσύνθεση των πτωμάτων τους, έκανε το νερό που έτρεχε στους πρόποδες του λόφου να είναι «…*δυσώδες και με θρόμβους από αίμα*…». Κατά πάσα πιθανότητα επρόκειτο για κάποια ηφαιστειακή πηγή που συνοδευόταν από έκλυση του εξαιρετικά δύσοσμου αερίου υδροθείου.

Το βουνό υψώνεται απότομα στη νότια πλευρά του από το επίπεδο της θάλασσας μέχρι τη μοναδική κορυφή του και έχει σχεδόν κωνοειδές σχήμα. Οφείλει το όνομά του στο κακοτράχαλο της περιοχής που δυσκόλευε από παλιά τη διέλευση από τα δυτικά του νομού προς τη Ναυπακτία. Η βόρεια πλευρά του είναι αρκετά πιο ομαλή.

Γύρω από την Παλιοβούνα βρίσκονται τα χωριά Ρίζα στα νοτιοανατολικά, Καλαβρούζα στα δυτικά και Κάτω Καλαβρούζα στα βόρεια.

Το 2016 ανοίχτηκε δρόμος ως την κορυφή του βουνού και εκεί τοποθετήθηκαν δύο ανεμογεννήτριες, αργότερα τοποθετήθηκε άλλη μια ακόμα πιο χαμηλά. Η σήραγγα Κλόκοβας της Ιόνιας Οδού, η οποία πήρε το όνομά της από το βουνό, ξεκίνησε να κατασκευάζεται την άνοιξη του 2015 και παραδόθηκε σε κυκλοφορία την άνοιξη του 2017, έχοντας μήκος περί τα 3 χιλιόμετρα.

## Εξωτερικοί σύνδεσμοι
*Ανάβαση στην Παλιοβούνα 
*Ανακαλύψτε την Κλόκοβα από τον ιστότοπο https://www.topoguide.gr/.

## Παραπομπές


Κατηγορία:Βουνά της Αιτωλοακαρνανίας
970 Πρίμουλα

Η **Πρίμουλα (Primula)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,197. Ανακαλύφθηκε το 1921 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο φυτό.

## Φυσικά χαρακτηριστικά
Η μέση διάμετρος της Πρίμουλας,όπως και το άλβεδό της είναι άγνωστα. Ο φασματικός τύπος της είναι **S**(λιθώδης). Η Πρίμουλα περιστρέφεται γύρω από τον εαυτό της μία φορά κάθε 2 ώρες και 47 λεπτά, μία αρκετά γρήγορη περιστροφή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πριμουλα
971 Αλσατία

Η **Αλσατία (Alsatia)** είναι ένας σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,937. Ανακαλύφθηκε το 1921 από τον Γάλλο αστρονόμο Αλεξάντρ Σωμάς, που παρατηρούσε από τη Νίκαια της Γαλλίας και της έδωσε το όνομα της ιδιαίτερης πατρίδας του, της Αλσατίας. Η 971 Αλσατία ήταν ο πρώτος από τους δύο συνολικά αστεροειδείς που ανακαλύφθηκαν από τον συγκεκριμένο αστρονόμο.

## Φυσικά χαρακτηριστικά
Η μέση διάμετρος της Αλσατίας εκτιμάται σε 63,76 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,041. Η Αλσατία περιστρέφεται γύρω από τον εαυτό της μία φορά κάθε 9 ώρες και 36 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αλσατια
972 Κοχνία

Η **Κοχνία (Cohnia)** είναι ένας αρκετά μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,547. Ανακαλύφθηκε το 1922 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το επώνυμο του Γερμανού αστρονόμου Φριτς Κοχν (Fritz Cohn, 1866-1922).

## Φυσικά χαρακτηριστικά
Η μέση διάμετρος της Κοχνίας εκτιμάται σε 75,66 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,049. `Οπως ανακαλύφθηκε το 2007, η Κοχνία περιστρέφεται γύρω από τον εαυτό της μία φορά κάθε 18 ώρες και 28 λεπτά, μία αρκετά αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κοχνια
969 Λεοκαδία

Η **Λεοκαδία (Leocadia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,577. Ανακαλύφθηκε το 1921 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας.

## Φυσικά χαρακτηριστικά
Η μέση διάμετρος της Λεοκαδίας εκτιμάται σε 19,52 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,043.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λεοκαδια
975 Επιμονή

Η **Επιμονή (Perseverantia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,365. Ανακαλύφθηκε το 1922 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.

## Φυσικά χαρακτηριστικά
Η μέση διάμετρος της Επιμονής εκτιμάται σε 26,48 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,173. Η Επιμονή περιστρέφεται γύρω από τον εαυτό της μία φορά κάθε 7 ώρες και 9,5 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Επιμονη
Περιφερειακή Ενότητα Μαγνησίας

Η **Περιφερειακή Ενότητα Μαγνησίας** είναι υποδιαίρεση της Περιφέρειας Θεσσαλίας η οποία προέκυψε από την κατάτμηση του πρώην Νομού Μαγνησίας. Αποτελείται από τους δήμους Αλμυρού, Βόλου, Ζαγοράς-Μουρεσίου, Νοτίου Πηλίου και Ρήγα Φεραίου. Δεν περιλαμβάνει, ωστόσο, τις Σποράδες νήσους, οι οποίες συγκροτούν την Περιφερειακή Ενότητα Σποράδων.

Ο συνολικός πληθυσμός της Περιφερειακής Ενότητας Μαγνησίας ανέρχεται σε 177.448 κατοίκους σύμφωνα με την απογραφή του 2021.

## Διοίκηση
### Νομάρχες Μαγνησίας

### Αντιπεριφερειάρχες Μαγνησίας

## Εξωτερικοί σύνδεσμοι
* Επίσημη ιστοσελίδα Περιφέρειας Θεσσαλίας

## Παραπομπές


Μαγνησίας
Μαγνησιας
Το Χρώμα της Μαγείας

**Το χρώμα της μαγείας** (στα αγγλικά *The Colour of Magic*) είναι το πρώτο βιβλίο της χιουμοριστικής σειράς φαντασίας του Τέρι Πράτσετ *[[Δισκόκοσμος]]* (στα αγγλικά *Discworld*). Εκδόθηκε το 1983. Στην ελληνική γλώσσα κυκλοφόρησε από τις εκδόσεις *Παρά Πέντε* το 1992.

## Υπόθεση
Πρωταγωνιστής είναι ο Ανεμοβρόχης, ένας δειλός και κυνικός φοιτητής της σχολής μαγείας του Αθέατου Πανεπιστημίου, ο οποίος παραδόξως είναι ανίκανος να κάνει κάποιο μαγικό. Αυτό ήταν αποτέλεσμα των νεανικών του ατασθαλιών, όταν μπήκε στο δωμάτιο όπου φυλασσόταν το ισχυρότερο βιβλίο μαγείας στον Δίσκο και το άνοιξε, με αποτέλεσμα το μυαλό του να έχει χώρο μόνο για το ένα πανίσχυρο ξόρκι που διάβασε. Αυτός αναγκάζεται να γίνει ο πρώτος τουριστικός οδηγός του πρώτου τουρίστα που εμφανίστηκε ποτέ στον Δίσκο, του Δίανθου. Ο Δίανθος, από την άλλη, είναι ένας καλοκάγαθος και αφελής περίεργος τύπος, που το μόνο που τον ενδιαφέρει είναι να εξερευνήσει τον Δίσκο απ' τη μια άκρη του στη άλλη, μαζί με το μαγεμένο μπαούλο του από ξύλο αχλαδόξυδου. Στο δρόμο θα γνωρίσουν απέραντες περιπέτειες και κινδύνους, με τον φουκαρά τον Ανεμοβρόχη να βλαστημά την ώρα που έμπλεξε.

Η ιστορία ολοκληρώνεται στο επόμενο βιβλίο της σειράς, *[[Το Φως της Φαντασίας]]*.

## Παραπομπές

Κατηγορία:Μυθιστορήματα του Τέρι Πράτσετ
Κατηγορία:Μυθιστορήματα του 1983
Δολάριο της Νέας Σκωτίας

Το **δολάριο** ήταν νόμισμα της Νέας Σκωτίας από το 1860 έως το 1871 και υποδιαιρούταν σε 100 σεντ. Αντικατέστησε την λίρα της Νέας Σκωτίας με ισοτιμία 5 δολάρια = 1 λίρα. Το 1871 αντικαταστάθηκε από το δολάριο του Καναδά με ισοτιμία  0,73 δολάρια Καναδά =  0,75 δολάρια της Νέας Σκωτίας διατηρώντας έτσι την ισοτιμία των δύο νομισμάτων όπως είχε διαμορφωθεί  το 1860.

## Κέρματα
Μεταξύ των ετών 1861 και 1864 κόπηκαν χάλκινα κέρματα του ½ και 1 σεντ τα οποία ήταν και τα μοναδικά κέρματα του νομίσματος αυτού που κόπηκαν ποτέ.

## Χαρτονομίσματα
Μεταξύ των ετών 1861 και 1866 η κυβέρνηση της Νέα Σκωτίας εξέδωσε χαρτονομίσματα των 5 δολαρίων. Επιπλέον τρεις ιδιωτικές τράπεζες η *Bank of Nova Scotia*, η *Halifax Banking Company* και *Merchants Bank of Halifax* εξέδωσαν χαρτονομίσματα με ονομαστική αξία 20 δολαρίων. Αργότερα οι τρεις αυτές τράπεζες συνέχισαν να τυπώνουν χαρτονομίσματα του Καναδικού δολαρίου.

Επίσης η υπό διαμόρφωση τότε συνομοσπονδία του Καναδά λίγο πριν προσχωρίσει σε αυτήν η Νέα Σκωτία, εξέδωσε χαρτονομίσματα με ημερομηνία 1866 στα οποία είχε επιτυπωθεί η φράση «Payable in Halifax / only» (πληρωτέα στο Χάλιφαξ / μόνο). Αυτά τα χαρτονομίσματα κυκλοφορούσαν στην Νέα Σκωτία ως τοπικό νόμισμα. Τυπώθηκαν χαρτονομίσματα των 5 δολαρίων τα οποία όμως είχαν ισοτιμία 4,86 δολαρίων Καναδά

## Πηγές

* Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501. 
* Pick, Albert (1990). Standard Catalog of World Paper Money: Specialized Issues. Colin R. Bruce II and Neil Shafer (editors) (6th ed.). Krause Publications. ISBN 0-87341-149-8.

Κατηγορία:Οικονομία του Καναδά
Κατηγορία:Ιστορικά νομίσματα
Κατηγορία:Νέα Σκωτία
Το Φως της Φαντασίας

**Το Φως της Φαντασίας** (στα αγγλικά *The Light Fantastic*) είναι το δεύτερο βιβλίο της χιουμοριστικής σειράς φαντασίας του Τέρι Πράτσετ *[[Δισκόκοσμος]]* (στα αγγλικά *Discworld*), μετά το *[[Το Χρώμα της Μαγείας]]*. Εκδόθηκε το 1986. Στην ελληνική γλώσσα κυκλοφόρησε από τις εκδόσεις *Παρά Πέντε* το 1992.

## Υπόθεση
Η άμεση συνέχεια των γεγονότων από το προηγούμενο βιβλίο της σειράς. Ο Ανεμοβρόχης σώζεται από τον γκρεμό με τη βοήθεια του μαγικού βιβλίου. Την ίδια ώρα, οι μάγοι μαθαίνουν από τον Θάνατο ότι ο Δίσκος οδεύει προς την καταστροφή και η μόνη σωτηρία είναι το ξόρκι που έχει στο κεφάλι του ο Ανεμοβρόχης. Ξεκινούν ένα κυνηγητό για να τον βρουν και αυτός αφού τους ξεφεύγει, μαθαίνει πως η μεγάλη Χελώνα κατευθύνεται προς τον όλεθρο, καταπάνω σε ένα μεγάλο κόκκινο αστέρι. Θα συνεχίσει την περιπέτεια του μαζί με τον Δίανθο, τον Κόεν τον βάρβαρο και την νευρική παρθένα Μπέθαν που θα γνωρίσουν αργότερα.

## Παραπομπές


Κατηγορία:Μυθιστορήματα του Τέρι Πράτσετ
Κατηγορία:Μυθιστορήματα του 1986
Ζεσουάλδο Φερέιρα

Ο **Ζεσουάλδο Φερέιρα** γεννήθηκε στις 24 Μαΐου 1946 και είναι επιτυχημένος Πορτογάλος προπονητής ποδοσφαίρου που προπονούσε την ομάδα του Παναθηναϊκού και σήμερα στην Αιγυπτιακή Ζαμάλεκ.

## Προπονητική Καριέρα
Ο Φερέιρα ήταν βοηθός προπονητή στη Εθνική Πορτογαλίας την δεκαετία του 1990 (1990-1999). Δούλεψε σαν προπονητής στην Εθνική Πορτογαλίας Κάτω των 21 από το 1996 έως το 2000. Από το 1981 έως το 1996 εργάσθηκε χωρίς κάποια αξιόλογη επιτυχία σε Ρίο Μαιόρ, Τορένσε, Ακαδέμικα, Ατλέτικο, Αμαδόρα και Ραμπάτ. Από το 2000 μέχρι το 2002 εργάσθηκε σε Αλβέρκα και Μπενφίκα. Από το 2003 έως το 2006 ο Φερέιρα εργάσθηκε στην Μπράγκα, η οποία πριν την έλευση του βρίσκονταν κοντά στην ζώνη του υποβιβασμού αλλά χάρις τις ικανότητες του έκανε πορείες, με αποτέλεσμα η Μπράγκα να μάχεται για το τίτλο όλες τις χρονιές και να διασφαλίσει την έξοδο στην Ευρώπη.

Αποτέλεσμα αυτών των πορειών ήταν η προσφορά συμβολαίου από την Πόρτο, το οποίο και αποδέχτηκε. Η Πόρτο με παίχτες στην σύνθεσή της όπως οι Κουαρέσμα, Ασουνσάο, Πέπε, Άντερσον, Λισάντρο Λόπες και Ραούλ Μεϊρέλες υπό την καθοδήγηση του Φερέιρα επέλεξε να εφαρμόσει επιθετικό ποδόσφαιρο με σύστημα 4-3-3. Την πρώτη σεζόν(2006-2007) η Πόρτο τερματίζει μόλις 1 βαθμό πίσω από την Σπόρτινγκ Λισαβόνας και μόλις 2 από την Μπενφίκα και στο Τσάμπιονς Λιγκ η Πόρτο αποκλείστηκε στους από την Τσέλσι. Την επόμενη σεζόν όμως η Πόρτο κατακτά το πρωτάθλημα με 20 βαθμούς διαφορά από την Σπόρτιγκ. Έτσι ο Φερέιρα κατέκτησε τον πρώτο του τίτλο στην καριέρα του.

Το 2008-2009 η Πόρτο κατακτά το ντάμπλ και αποκλείστηκε από την Μάντσεστερ Γιουνάιτεντ με συνολικό σκορ 2-3. Το 2009-2010 η Πόρτο τερματίζει τρίτη και παρόλο που κατακτά το Κύπελλο Πορτογαλίας και το Σούπερ Καπ Πορτογαλίας η διοίκηση αποφασίζει την απόλυσή του. Το 2010 υπογράφει συμβόλαιο με την Μάλαγα, όπου η πορεία του ήταν απογοητευτική και απολύθηκε τον Νοέμβριο του ίδιου έτους. Τον ίδιο μήνα, όμως, ο Φερέιρα θα υπογράψει συμβόλαιο συνεργασίας με τον Παναθηναϊκό διάρκειας 1,5 έτους, εργαζόμενος στον σύλλογο της Αθήνας μέχρι και τις 14 Νοεμβρίου 2012. Εκείνη την ημέρα ανακοίνωσε την παραίτησή του από την τεχνική ηγεσία της ομάδος, έπειτα από συνάντηση που είχε στις προπονητικές εγκαταστάσεις των *Πρασίνων*, στην Παιανία, με τον πρόεδρο, Γιάννη Αλαφούζο.

## Πηγές
* https://web.archive.org/web/20101120015547/http://www.sport.gr/default.asp?pid=4&aid=79517
* https://web.archive.org/web/20110315034942/http://www.contra.gr/Soccer/Hellas/Superleague/Panathinaikos/298101.html

Κατηγορία:Πορτογάλοι προπονητές ποδοσφαίρου
Κατηγορία:Προπονητές ποδοσφαίρου Παναθηναϊκού
Κατηγορία:Προπονητές ποδοσφαίρου ΦΚ Πόρτο
Κατηγορία:Προπονητές ποδοσφαίρου Ασοσιασάο Ακαδέμικα δε Κοΐμπρα
Κατηγορία:Προπονητές ποδοσφαίρου Μάλαγα ΚΦ
Κατηγορία:Προπονητές ποδοσφαίρου ΚΦ Εστρέλα ντα Αμαδόρα
Κατηγορία:Προπονητές ποδοσφαίρου Σπόρτινγκ Κλούμπε ντε Μπράγκα
Κατηγορία:Προπονητές ποδοσφαίρου ΦΑΡ Ραμπάτ
Κατηγορία:Προπονητές Σούπερ Λιγκ Ελλάδας
Κατηγορία:Προπονητές Πριμέρα Ντιβιζιόν
973 Αραλία

Η **Αραλία** (*Aralia*) είναι αστεροειδής ο οποίος περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,954. Ανακαλύφθηκε το 1922 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο φυτό.

Το φαινόμενο μέγεθος της Αραλίας κατά τη μέση αντίθεσή της είναι 13,5.

## Φυσικά χαρακτηριστικά
Η μέση διάμετρος της Αραλίας εκτιμάται σε 54,70 χιλιόμετρα. Ο φασματικός τύπος της είναι **Xk**, ενώ το άλβεδό της είναι 0,096. Η Αραλία περιστρέφεται γύρω από τον εαυτό της μία φορά κάθε 7 ώρες και 17 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αραλια
C4H8O4

Ο μοριακός τύπος **C<sub>4</sub>H<sub>8</sub>O<sub>4</sub>** (με μοριακή μάζα 120,042259 amu) μπορεί να αναφέρεται στα ακόλουθα ισομερή θέσης:

## Σταθερές αλειφατικές και ισοκυκλικές ενώσεις

# Κυκλοβουτανοτετρόλη-1,2,3,4 (σε τρία (3) γεωμετρικά ισομερή).
# 1-υδροξυμεθυλοκυκλοπροπανοτριόλη-1,2,3 (σε τέσσερα (4) γεωμετρικά ισομερή).
# 1-μεθοξυκυκλοπροπανοτριόλη-1,2,3 (σε τέσσερα (4) γεωμετρικά ισομερή).
# 1,2-διυδροξυ-2-υδροξυμεθυλοπροπανάλη με σύντομο συντακτικό τύπο (HOCH2)2C(OH)CHO.
# 2,3-διυδροξυβουτανικό οξύ με σύντομο συντακτικό τύπο CH3CH(OH)CH(OH)COOH (σε τέσσερα (4) οπτικά ισομερή). 
# 2,4-διυδροξυβουτανικό οξύ με σύντομο συντακτικό τύπο HOCH2CH2CH2COOH (σε δύο (2) οπτικά ισομερή). 
# 3,4-υδροξυβουτανικό οξύ με σύντομο συντακτικό τύπο HOCH2CH(OH)CH2COOH (σε δύο (2) οπτικά ισομερή). 
# Μεθυλο-2,3-διυδροξυπροπανικό οξύ με σύντομο συντακτικό τύπο HOCH2C(OH)(CH3)COOH (σε δύο (2) οπτικά ισομερή). 
# 3-Υδροξυ(2-υδροξυμεθυλο)προπανικό οξύ με σύντομο συντακτικό τύπο (HOCH2)2CHCOOH (σε δύο (2) οπτικά ισομερή). 
# 2.3-διυδροξυπροπανικός μεθυλεστέρας με σύντομο συντακτικό τύπο ΗΟCH2CH(OH)COOCH3. 
# Υδροξυαιθανικός 2-υδροξυαιθυλεστέρας με σύντομο συντακτικό τύπο HOCH2COOCH2CH2OH.
# Μεθανικός 2,3-διυδροξυπροπυλεστέρας με σύντομο συντακτικό τύπο HCOOCH2CH(OH)CH2OH (σε δύο (2) οπτικά ισομερή). 
# 3-μεθοξυ-2-υδροξυπροππανικό οξύ με σύντομο συντακτικό τύπο CH3OCH2CH(OH)COOH (σε δύο (2) οπτικά ισομερή). 
# (2-υδροξυαιθυλοξυ)αιθανικό οξύ με σύντομο συντακτικό τύπο HOCH2CH2OCH2COOH. 
# (Μεθοξυμεθοξυ)αιθανικό οξύ με σύντομο συντακτικό τύπο CH3OCH2OCH2COOH. 
# Ανθρακικός προπυλεστέρας με σύντομο συντακτικό τύπο HOCOOCH2CH2CH3.
# Ανθρακικός ισοπροπυλεστέρας με σύντομο συντακτικό τύπο HOCOOCH(CH3)2.
# Ανθρακικός αιθυλομεθυλεστέρας με σύντομο συντακτικό τύπο CH3OCOOCH2CH3.

### Τετρόζες

# Ερυθρόζη 
# Θρεόζη 
# Ερυθρουλόζη
Άγιοι Πάντες Θεσπρωτίας

Οι  **Άγιοι Πάντες** είναι χωριό και έδρα ομώνυμης τοπικής κοινότητας, της δημοτικής ενότητας και δήμου Φιλιατών, της περιφερειακής ενότητας (τέως νομού) Θεσπρωτίας, στην περιφέρεια Ηπείρου, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Φιλιατών του νομού Θεσπρωτίας, στο γεωγραφικό διαμέρισμα Ηπείρου.
*Μέχρι το 1928, ο οικισμός ονομαζόταν *Αχούρια* (τα).
Στην τοπική κοινότητα ανήκει και ο οικισμός Παλαιοχώρι.

## Γεωγραφία
Οι Άγιοι Πάντες είναι οικισμός στο βόρειο τμήμα του νομού Θεσπρωτίας, κοντά στα ελληνοαλβανικά σύνορα. Βρίσκονται στους νότιους πρόποδες της κορυφής Μεγάλη Ράχη και σε μέσο σταθμικό υψόμετρο 220. Aπέχουν 35 χιλιόμετρα περίπου Β.ΒΑ. της Ηγουμενίτσας. Η κοινότητα είναι χαρακτηρισμένη ως αγροτικός ορεινός οικισμός, με έκταση 8,856 χμ² (2011) 

## Πληθυσμός

(σε παρένθεση ο πληθυσμός της τοπικής κοινότητας)

## Διοικητικές μεταβολές έως τον «Καλλικράτη»
Ως *Άχούρια*

Ο οικισμός αναγνωρίστηκε το 1919 και ορίστηκε έδρα της κοινότητας Αχουρίων Αγίων Πάντων Ιωαννίνων. Το 1928 μετονομάστηκε σε *Άγιοι Πάντες* Ιωαννίνων.

Ως *Άγιοι Πάντες*
*Με το ΦΕΚ 119Α – 01/04/1937 υπήχθη στον νομό Θεσπρωτίας.
*Με το ΦΕΚ 244Α – 4/12/1997 αποσπάστηκε από την κοινότητα Αγίων Πάντων και προσαρτήθηκε στον δήμο Φιλιατών

(Πηγή:)

## Διάφορα
Ο οιισμός υπάγεται εκκλησιαστικά στην Μητρόπολη Παραμυθίας, Φιλιατών, Γηρομερίου και Πάργας.

## Αξιοθέατα
* Το γεφύρι του χωριού που γεφυρώνει το ρέμα της Καβάλας του Καλπακιώτη ποταμού. Κατασκευάστηκε το 1800 με χορηγία του Σουλιώτη Αντώνη Τσακίρη. Είναι μονότοξο, με άνοιγμα 5,6 μ. και ύψος 4,4 μ.
* Η εκκλησία Κοίμησης της Θεοτόκου, με βρύση στα θεμέλια και υπεραιωνόβια πλατάνια να την περιβάλλουν
* Η εκκλησία των Αγίων Πάντων

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* eetaa.gr

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Αετός Θεσπρωτίας

Ο **Αετός** (έως 1928 *Πιτσάρι*) είναι χωριό του δήμου Φιλιατών του νομού Θεσπρωτίας εντός των ορίων της περιφέρειας Ηπείρου (Σχέδιο Καλλικράτης). Βρίσκεται ανατολικά των Φιλιατών και βορειοανατολικά της Ηγουμενίτσας στη κοιλάδα του Καλαμά και σε υψόμετρο 160 μ. Σύμφωνα με τα στοιχεία της απογραφής του 2011, ο πληθυσμός του Αετού ανέρχεται σε 134 κατοίκους.

## Ιστορικά και γενικά στοιχεία

Κοντά στον Αετό έχουν βρεθεί ερείπια αρχαίου οικισμού, με στοιχεία συνεχούς κατοίκησης από τον 9ο μέχρι τον 4ο αιώνα π.Χ. Το χωριό αναφέρεται με το όνομα Πιτσάρι κατά την οθωμανική απογραφή που πραγματοποιήθηκε το 1895. Μετά την προσάρτηση του στο ελληνικό κράτος, υπήχθη στην επαρχία Φιλιατών, ενώ μέχρι τη δεκαετία του 1940 διέθετε μια σημαντική κοινότητα Τσάμηδων (ενδεικτικά, κατά την απογραφή του 1940, από τους 397 κατοίκους του χωριού οι 351 ήταν μουσουλμάνοι).

Μετά το τέλος του Β΄ Παγκοσμίου Πολέμου, ο πληθυσμός του Αετού υπέστη αισθητή μείωση, η οποία συνεχίστηκε και κατά τις υπόλοιπες δεκαετίες. Από το 1997 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών, ενώ από την 1η Ιανουαρίου του 2011 αποτελεί έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου δήμου. Εκκλησιαστικά ο Αετός υπάγεται στη Μητρόπολη Παραμυθίας, Φιλιατών, Γηρομερίου και Πάργας και η κεντρική εκκλησία του χωριού είναι αφιερωμένη στον Άγιο Νικόλαο.

## Απογραφές πληθυσμού

## Παραπομπές


## Βιβλιογραφία
* Μαρία Ανδρεαδάκη-Βλαζάκη (επιμ.), *2000 - 2010. Από το ανασκαφικό έργο των εφορειών αρχαιοτήτων*, Υπουργείο Πολιτισμού και Αθλητισμού, Αθήνα 2012.
* Μιχάλης Κοκολάκης, *Η τουρκική στατιστική της Ηπείρου στο Σαλναμέ του 1895*, στο *Τετράδια Εργασίας*, τεύχος 18, Κέντρο Νεοελληνικών Ερευνών, Αθήνα 2008.
* Χαρίτωνος Κ. Λάμπρου, *Οι Τσάμηδες και η Τσαμουριά*, Αθήναι 1949.
* Μιχαήλ Σταματελάτος, Φωτεινή Βάμβα-Σταματελάτου, *Γεωγραφικό Λεξικό της Ελλάδας*, Α΄ τόμος, ΤΑ ΝΕΑ, 2012.

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Το Ηλεκτρικό Πρόβατο

***Το ηλεκτρικό πρόβατο*** (πρωτότυπος τίτλος: *Do Androids Dream of Electric Sheep?*) είναι μυθιστόρημα επιστημονικής φαντασίας του Αμερικανού συγγραφέα Φίλιπ Ντικ και εκδόθηκε το 1968.

Στο βιβλίο βασίστηκε η ταινία *[[Blade Runner]]* (1982) καθώς και το sequel της, *[[Blade Runner 2049]]* (2017).

## Υπόθεση
μικρογραφία|200px|Εξώφυλλο ελληνικής έκδοσης.
Η πλοκή περιστρέφεται γύρω από τον ντετέκτιβ επικηρυγμένων ανδροειδών Ρικ Ντέκαρντ σε έναν κόσμο μισοκατεστραμμένο από πυρηνική καταστροφή όπου τα ζώα είναι σχεδόν εξαφανισμένα και θεωρούνται τρόπος για να αναδεικνύει κανείς τον πλούτο του. Ο Ντικ κάθε μέρα φροντίζει το δικό του ζώο το οποίο όμως είναι τεχνητό και ο μόνος τρόπος να αποκτήσει ένα πραγματικό είναι να κυνηγήσει μια νέα "απειλή" από κάποια ανδροειδή που έχουν προσωπική θέληση και μπορούν να επιτίθενται σε ανθρώπους.

## Μεταφράσεις στα ελληνικά

* *Το ηλεκτρικό πρόβατο* (2015) μτφρ. Δημήτρης Αρβανίτης, εκδόσεις Κέδρος
* *Ονειρεύονται τα ανδροειδή το ηλεκτρικό πρόβατο;* (2022) μτφρ. του Δημήτρη Αρβανίτη σε επανέκδοση από τις εκδόσεις Χίμαιρα

## Παραπομπές


## Εξωτερικοί σύνδεσμοι
* 

Κατηγορία:Μυθιστορήματα του Φίλιπ Κ. Ντικ
Κατηγορία:Μυθιστορήματα επιστημονικής φαντασίας
Κατηγορία:Δυστοπικά μυθιστορήματα
Κατηγορία:Blade Runner
Κατηγορία:Θρησκεία στην επιστημονική φαντασία
Κατηγορία:Μετα-αποκαλυπτικά μυθιστορήματα
Κατηγορία:Νεο-νουάρ
Αμπελώνας Θεσπρωτίας

Ο **Αμπελώνας** (πρώην *Πόβλα*) είναι ορεινό χωριό του δήμου Φιλιατών του νομού Θεσπρωτίας της περιφέρειας Ηπείρου. Σύμφωνα με την απογραφή του 2011, ο πληθυσμός του ανέρχεται στους 52 κατοίκους.

## Γενικά και ιστορικά στοιχεία
Ο Αμπελώνας είναι κτισμένος στην περιοχή του Τσαμαντά (Μουργκάνα), κοντά στα ελληνοαλβανικά σύνορα, σε υψόμετρο 480 μέτρων. Βρίσκεται στις νότιες πλαγιές του Τσαμαντά και απέχει 40 χλμ. ΒΑ από την Ηγουμενίτσα.

Οι κάτοικοί του ασχολούνταν παραδοσιακά με τη γεωργία και την κτηνοτροφία, ενώ αρκετοί ήταν οι μετανάστες προς τις ΗΠΑ. Σύμφωνα με την οθωμανική στατιστική του 1895, ο πληθυσμός του Αμπελώνα ανερχόταν σε 194 κατοίκους, κατανεμημένους σε 37 φορολογικούς χανέδες. Μετά τους Βαλκανικούς Πολέμους εντάχθηκε στο ελληνικό κράτος ως οικισμός της επαρχίας Φιλιατών. Κατά τη διάρκεια της Κατοχής, σκοτώθηκαν δώδεκα ή δεκατρείς κάτοικοι του οικισμού.

Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από την 1η Ιανουαρίου 2011 αποτελεί έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου δήμου. Μέχρι το 1961 ονομαζόταν Πόβλα. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η κεντρική εκκλησία του χωριού είναι αφιερωμένη στον Άγιο Νικόλαο, ενώ υπάρχουν ακόμη οι εκκλησίες του Αγίου Γεωργίου και της Αγίας Παρασκευής.

Στον Αμπελώνα γεννήθηκαν ο τοπικός ευεργέτης Σπύρος Σταύρου Τσίγκος (1896/97-1982) - ο οποίος διέθεσε σημαντικά χρηματικά ποσά σε έργα υποδομής και καλλωπισμού του χωριού - και ο συγγραφέας Σωτήρης Δημητρίου (1955). Επίσης, από τον οικισμό κατάγεται η συγγραφέας Σταυρούλα Δημητρίου.

## Απογραφές πληθυσμού

## Παραπομπές


## Πηγές
* Εγκυκλοπαίδεια *Πάπυρος Larousse Britannica*, τόμος 8ος, σελ. 33.

## Εξωτερικοί σύνδεσμοι
*

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Αλέξιος Ορλώφ

Ο **Αλέξιος Ορλώφ** (*Алексе́й Григо́рьевич Орло́в-Чесменский*, 5 Οκτωβρίου 1737 - 5 Ιανουαρίου 1808) ήταν ένας από τους αδελφούς Ορλώφ.

## Βιογραφικά στοιχεία
Γεννήθηκε στις 5 Οκτωβρίου 1737 στο Λουμπλίνο. Ήταν γιγαντόσωμος άνδρας με τεράστια σωματική δύναμη. Έπαιξε σημαντικό ρόλο στην ανατροπή του Πέτρου Γ' το 1762 και συνεβαλε στην ανακήρυξή της Αικατερίνης Β΄ ως Αυτοκράτειρας της Ρωσίας. Φημολογείται ότι έπνιξε με τα χέρια του τον εκθρονισμένο Πέτρο Γ'. Για την πράξη του αυτή τιμήθηκε με το στρατιωτικό αξίωμα και τη θέση του αντιστράτηγου.

Το 1768 έγινε Αρχιναύαρχος του Ρωσικού στόλου στο Ελληνικό αρχιπέλαγος. Το 1770 οδήγησε τον Ρωσικό στόλο στη νικηφόρα ναυμαχία του Τσεσμέ. Μετά τα Ορλωφικά προάχθηκε σε βαθμό Αρχιστράτηγου και αποσύρθηκε από την ενεργή υπηρεσία. Ταξίδεψε στη Γερμανία και επέστρεψε στη Ρωσία μετά τον θάνατο του Παύλου Α', όπου και πέθανε το 1808. Με τρεις φίλες του στο δωματιο

## Βιβλιογραφία
* *Die kleine Enzyklopädie*, Encyclios-Verlag, Zürich, 1950, Τόμος Β', σελ. 293

## Εξωτερικοί σύνδεσμοι
* 
* Βιογραφία από τη Μεγάλη Σοβιετική Εγκυκλοπαίδεια 
* Βιογραφία 
* http://expeditionchannel.fireradio.tk/w1/index.php/User_talk:Admin Τα Ορλοφικά Και ο Αλέξιος Ορλόφ Expedition Channel

Κατηγορία:Ορλωφικά
Κατηγορία:Ρώσοι στρατιωτικοί
Άντι Γκαρσία

Ο **Άντι Γκαρσία** (ισπανικά: Andrés Arturo García Menéndez, 12 Απριλίου 1956 - ) είναι Κουβανός ηθοποιός, ο οποίος το 1990 προτάθηκε για το Όσκαρ δεύτερου ανδρικού ρόλου για την ερμηνεία του στην ταινία *[[Ο Νονός III]]* (*The Godfather Part III*).

## Βιογραφικό
Ο Άντι Γκαρσία (πλήρες όνομα: Andrés Arturo García Menéndez) γεννήθηκε στις 12 Απριλίου του 1956 στην Αβάνα και όταν έγινε πέντε χρονών εγκαταστάθηκε με τους γονείς και τον αδερφό του στο Μαϊάμι των Η.Π.Α.. Σπούδασε στο Florida International University στο Μαϊάμι και στη συνέχεια πήγε στο Χόλυγουντ, όπου έπαιξε μερικούς μικρούς ρόλους σε διάφορες ταινίες, ενώ παράλληλα εργαζόταν ως σερβιτόρος καθώς και σε μια αποθήκη.
 
Το 1981 εμφανίστηκε στο πρώτο επεισόδιο της αστυνομικής σειράς *Το αστυνομικό τμήμα της Χιλ Στριτ,* υποδυόμενος το μέλος μιας συμμορίας. Άρχισε να γίνεται περισσότερο γνωστός μετά την ταινία *Φονικό καλοκαίρι,* το 1985. Το 1986 έπαιξε στην ταινία *[[8 εκατομμύρια τρόποι να πεθάνεις]]* (*8 Million Ways to Die*) και την επόμενη χρονιά στην ταινία *[[Οι αδιάφθοροι]]* (*The Untouchables*) του Μπράιαν Ντε Πάλμα.

Το 1989 υποδύθηκε τον Βίνσεντ Μαντσίνι στην ταινία *[[Ο Νονός III]]* (*The Godfather Part III*) και για την ερμηνεία του αυτή προτάθηκε για Όσκαρ δεύτερου ανδρικού ρόλου. Έναν χρόνο αργότερα συμπρωταγωνίστησε με τον Ρίτσαρντ Γκιρ στην ταινία *Βρόμικες υποθέσεις* (*Internal Affairs*) και το 1994 πρωταγωνίστησε στην ταινία *Όταν ένας άνδρας αγαπάει μια γυναίκα* (*When a Man Loves a Woman*).

Ένας από τους πιο γνωστούς ρόλους του Άντι Γκαρσία ήταν αυτός του Τέρι Μπένεντικτ, ιδιοκτήτη καζίνο στο Λας Βέγκας στις ταινίες *[[Η συμμορία των έντεκα]]* (*Ocean's Eleven*) (2001), *[[Η συμμορία των δώδεκα]]* (Ocean's Twelve, 2004) και *[[Η συμμορία των δεκατριών]]* (Ocean's Thirteen, 2007).

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Ερυθρόζη

Η **ερυθρόζη** (σε δύο (2) οπτικά ισομερή) αντιπροσωπεύει τα δύο (2) από τα τέσσερα (4) συνολικά στερεοϊσομερή της 2,3,4-τριυδροξυβουτανάλης και είναι μια αλδόζη με τέσσερα (4) άτομα άνθρακα, δηλαδή μια **τετρόζη**. Για την ακρίβεια, μόνο το D-ισομερές της, δηλαδή η 2R,3R,4-τριυδροξυβουτανάλη, είναι φυσικό.

## Βιοχημικός ρόλος

Η ερυθρόζη αντιδρά αργά με το υδροχλωρικό οξύ, σχηματίζοντας γαλακτικό οξύ. Στο μεταβολισμό των σακχάρων η 4-φωσφοερυθρόζη είναι ένα ενδιάμεσο μόριο-κλειδί. Σχηματίζεται στη μεταβολική οδό της φωσφοπεντόζης μετά τη δράση του ενζύμου τρανσαλδολάση, από 7-φωσφοσεδοεπτουλόζη και 3-φωσφογλυκεριναλδεΰδη, μαζί με 6-φωσφοφρουκτόζη. Τα φυτά και πολλοί μικροοργανισμοί μπορούν να χρησιμοποιήσουν την 4-φωσφοερυθρόζη μαζί με το φωσφενολοπυροσταφυλικό οξύ (PEP) για τη σύνθεση των τριών (3) αρωματικών αμινοξέων, δηλαδή της τρυπτοφάνης, της τυροσίνης και της φαινυλαλανίνης. Επιπλέον η 4-φωσφοερυθρόζη μπορεί να χρησιμοποιηθεί από φυτά, βακτήρια και άλγη για τη σύνθεση της πυριδοξίνης (που είναι η βιταμίνη B6).

## Παραπομπές και σημειώσεις


## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.

Κατηγορία:Αλδόζες
Κατηγορία:Μονοσακχαρίτες
Κατηγορία:C4
Κατηγορία:Χειρομορφία (χημεία)
Ο γεροντοκόρος

***Ο γεροντοκόρος*** είναι τίτλος ελληνικής κωμωδίας της Καραγιάννης-Καρατζόπουλος του 1967 σε σκηνοθεσία Ορέστη Λάσκου, με πρωταγωνιστές τους Λάμπρο Κωνσταντάρα και Μάρω Κοντού.

## Πλοκή
Ο Θανάσης Μπαρούτσος (Λάμπρος Κωνσταντάρας) διευθύνει ένα γραφείο αντιπροσωπειών και είναι εκ πεποιθήσεως εναντίον του γάμου. Επίσης είναι ιδιαίτερα ευέξαπτος και διαπληκτίζεται συνεχώς με τον υπάλληλό του (Σταύρο Ξενίδη) και την οικιακή βοηθό του (Δέσποινα Στυλιανοπούλου). Εκτός αυτού πάσχει από νοσοφοβία και ενοχλεί συχνά τον γιατρό του για ασήμαντους λόγους.

Η Νανά (Πόπη Λάζου), εξαδέλφη του Θανάση, πιστεύει ότι η αιτία της κακοθυμίας του εξάδελφού της είναι η έλλειψη συντρόφου. Γι' αυτό συνεννοείται με τη φίλη της, Μαίρη Αγγελίδου (Μάρω Κοντού), σε μια προσπάθεια να του αλλάξει πεποίθηση. Ο Θανάσης προσλαμβάνει ως δακτυλογράφο την Μαίρη, η οποία αρχικά παρουσιάζεται ως ομοϊδεάτισσά του σχετικά με τον γάμο. Όμως σταδιακά εκείνη καταφέρνει να κάμψει αυτή του τη στάση. Τελικά ο Θανάσης ερωτεύεται τη Μαίρη και έτσι οι δυό τους, μετά από μία σύντομη ρήξη στη σχέση τους, καταλήγουν να είναι μαζί.

## Διανομή

## Άλλες πληροφορίες

Η ταινία κυκλοφόρησε σε μορφή ντιβιντί στις 22 Νοεμβρίου 2010. 

Χαρακτηριστική είναι η συμμετοχή του Ντίνου Ηλιόπουλου στο ρολο της τηλεφωνικής φωνής, που καλεί επανειλημμένα τον Μπαρούτσο (Κωνσταντάρα) λέγοντας την ατάκα: «Τι έγινε με τη μικρούλα γερομπισμπίκη; Την κατάφερες;» 

## Παραπομπές


## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1967
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ορέστη Λάσκου
Κατηγορία:Ταινίες σε σενάριο Λάκη Μιχαηλίδη
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Ντιλετάντι

thumb|Απεικόνιση μελών των Ντιλετάντι, 18ος αιώνας
Οι **Ντιλετάντι** (αγγλ. **Society of Dilettanti** ή **Dilettante Society**, *κοινωνία των ενθουσιωδών*)  είναι ιστορικός σύλλογος στο Ηνωμένο Βασίλειο, με σκοπό τον εορτασμό και τη μελέτη της ελληνικής και ρωμαϊκής αρχαιότητας. Μέλη του είναι συλλέκτες, διανοούμενοι ή ευγενείς. Ο σύλλογος φέρεται ότι συναντήθηκε για πρώτη φορά το έτος 1732, και ιδρύθηκε το 1734 σύμφωνα με την παράδοση των *Dining society*, αν και η ακριβής ημερομηνία θεωρείται άγνωστη. Οι δωρεές των μελών του συλλόγου κατέστησαν εφικτή τη διοργάνωση αρχαιολογικών αποστολών, καθώς και την επιδότηση καλλιτεχνών του κλασικού στιλ.

## Παραπομπές-σημειώσεις


## Δείτε επίσης
* Επιγραφή της Πριήνης

## Εξωτερικοί συνδεσμοι
* Review of Bruce Redford, ''Dilettanti: The Antic and the Antique in Eighteenth-Century England.'' in Bryn Mawr Classical Review 2008.08.28

Κατηγορία:Οργανώσεις
Αναβρυτό Θεσπρωτίας

Ο **Αναβρυτός**, ή το **Αναβρυτό** είναι ελληνικό ορεινό μικρό χωριό του δήμου Φιλιατών της περιφέρειας Ηπείρου (Σχέδιο Καλλικράτης).

## Γενικά στοιχεία
Ο Αναβρυτός παλαιότερα  ανήκε στον νομό Θεσπρωτίας, στην άλλοτε επαρχία Φιλιατών. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου.

Βρίσκεται ΒΑ. των Φιλιατών και ΝΑ. του όρους Μεγάλη Ράχη, σε υψόμετρο 540 μέτρα. Ο πληθυσμός του, το 1981 ήταν 25 κάτοικοι και το 2001 αριθμούσε 22 κατοίκους. Η τοπική κοινότητα Αναβρυτού είναι χαρακτηρισμένη ως αγροτικός ορεινός οικισμός, με έκταση 9,140 χμ² (2011). Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στους Αγίους Αποστόλους.
*Ετυμολογικά το όνομα "αναβρυτός" σημαίνει αυτός που αναβλύζει νερό.

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Αχλαδέα Θεσπρωτίας

Η  **Αχλαδιά** (επίσημη ονομασία *Αχλαδέα*) είναι οικισμός και έδρα ομώνυμης  τοπικής κοινότητας, της δημοτικής ενότητας και δήμου Φιλιατών, της περιφερειακής ενότητας (τέως νομού) Θεσπρωτίας, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Φιλιατών του νομού Θεσπρωτίας, στο γεωγραφικό διαμέρισμα Ηπείρου. 
*Μέχρι το 1928 ο οικισμός ονομαζόταν *Κάργιαννη* (*Καρυάννη*).

## Γεωγραφία
Η Αχλαδιά είναι ορεινός οικισμός στο βορειοκεντρικό τμήμα του νομού Θεσπρωτίας. Βρίσκεται κοντά στους νότιους πρόποδες του όρους Φαρμακοβούνι (1.240 μ.) και στο τέλος του δρόμου από τον Γεροπλάτανο (με πρόσφατη ασφαλτόστρωση), λίγο ανατολικότερα των Φιλιατών και σε μέσο σταθμικό υψόμετρο 440. Aπέχει 24 χλμ. περίπου ΒΑ. της Ηγουμενίτσας. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 9,293 χμ² (2011).

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 ως *Κάργιαννη* (ή *Καρυάννη*) και ορίστηκε έδρα της ομώνυμης κοινότητας του νομού Ιωαννίνων. Το 1928 μετονομάστηκε σε *Αχλαδιά* και το 1937 υπήχθη στον νομό Θεσπρωτίας. Με το ΦΕΚ 244Α – 04/12/1997 αποσπάστηκε από την κοινότητα Αχλαδιάς και προσαρτήθηκε στον δήμο Φιλιατών.

## Αξιοθέατα
*Η εκκλησία Κοίμησης της Θεοτόκου στην ανατολική είσοδο του οικισμού. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1991, 2006 (ΠΛΜ)
*Εγκυκλοπαίδεια Πάπυρος Λαρούς, 1964 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

## Εξωτερικοί σύνδεσμοι
*https://filiates.gr/%CE%B1%CF%87%CE%BB%CE%B1%CE%B4%CE%B9%CE%AC/

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
976 Βενιαμίνα

Η **Βενιαμίνα (Benjamina)** είναι ένας μεγάλος αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,358. Ανακαλύφθηκε το 1922 από τον Ρωσογάλλο αστρονόμο Βενιαμίν Ζεχόφσκι, που παρατηρούσε από το Αλγέρι, και πήρε το όνομά της από το όνομα του γιου του.

## Φυσικά χαρακτηριστικά
Η μέση διάμετρος της Βενιαμίνας εκτιμάται σε 80,52 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,056. Η Βενιαμίνα περιστρέφεται γύρω από τον εαυτό της μία φορά κάθε 9 ώρες και 45 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βενιαμινα